AQSh Davlat kotibi Toshkentda qayerga bormasin, huquq haqida gapirdi
Amerika O’zbekiston bilan iqtisodiy-ijtimoiy sohalarda hamkorlik qilishni istaydi. AQSh siyosatining yana bir ajralmas qis
Markaziy Osiyo xavfsizligi va faravonligini ta’minlashda O’zbekiston o’ziga xos rol o’ynaydi, deydi Klinton. Amerika -O’zbekiston hamkorligi Afg’oniston va Shimoliy Ta’minot Tizimi bilangina cheklanmaydi, deydi arbob. Xalqaro koalitsiyaga yuk tashuvchi bu yo’nalish hozir strategik ahamiyatga ega. Afg’onistonda tinchlikka erishish - ustuvor maqsad. Toshkentda “Ezgulik” Inson Huquqlari Jamiyati vakili Abdurahmon Tashanov Klinton safarini kuzatar ekan, Amerika erkinlik targ’ibotini chetga surmagan deydi. Klinton xonim “General Motors” qo’shma korxonasini ko’zdan kechirayotib yaxshi gaplar aytdi, deydi huquq faoli. AQSh rasmiysi O’zbekistonning ilmiy salohiyatini yuqori baholaydi. Buyuk olimlar va kashfiyotchilar chiqqan bu zamindan, deydi. Klinton xonim fikricha Toshkentdagi “General Motors” avtomobilsozlik zavodi AQSh-O’zbekiston iqtisodiy hamkorligining yorqin namunasi. Qisqacha "GM-O’zbekiston" deb ataladigan korxona bu yili AQSh Davlat departamentining korporatsiyalarga beriladigan mukofotiga sazovor bo’lgan. Kompaniya har ikki mamlakatda ish o’rinlari yaratib, iqtisodiy taraqqiyot yo’lida xizmat qilmoqda, deydi Klinton. AQSh tashqi ishlar vazirasi u yerdan turib, Markaziy Osiyo Texnologiya Biznes Dasturi (Central Asian Technology Entrepreneurship Program) degan tashabbusni e’lon qildi. Maqsad O’zbekiston va qo’shni davlatlarda texnolog-ishbilarmonlarning yangi avlodini rag’batlantirish. Sakkiz g’olib tanlanib, har biriga 20 ming dollarlik sovrin beriladi va g’oliblar orasidan biri tanlanib, Silikon Vodiysi, Kaliforniya shtatidagi texnologiya o’chog’iga boradi. G’olib taklif qilgan loyihaga sarmoyador topish uchun. Klinton xonim Amerika elchixonasida huquq himoyachilari va faol ayollar bilan yuzma-yuz suhbat qilgan. Uchrashuvga faqat ikki mustaqil huquqbon taklif qilingan. Qolganlar hukumat nazoratidagi, uning ko’z-qarashini ifoda etadigan muassasalarning vakillari. “Mana shu gapda jon bor. Chunki Tojikistonda fuqarolik jamiyati vakillaridan biri Xillari Klintondan “O’zbekistondek bir avtoritar, huquq bobida qoloq davlatga borasizmi?” deb so’raganida, albatta, birinchi navbatda muloqot bo’lishi kerak, usiz bunday davlatlarga ta’sir qilib bo’lmaydi degan gapni aytgan Klinton.Haqiqatdan ham Amerika bizning dardimizni biladi. Qanday masalalarni ko’tarishimizni, inson huquqlari borasida nima deyishimizni albatta biladi",- deydi Abdurahmon Tashanov, "Ezgulik" vakili. "Shu bois hukumat nazoratidagi tashkilotlarning vakillari bilan uchrashgan bo’lishi mumkin. Endi, bu yerda yana bir masala bor. Ikki davlat munosabatlarida o’ziga xos ehtiyotkorlik sezilmoqda. O’tgan 5-6 yil davomida munosabatlar juda past nuqtaga tushib qolgan edi. Hozir diplomatiya tiklanmoqda. Xavfsizlik masalasi bo’lsa ham, O’zbekiston hukumatining asabiga tegmaylik, jahlini chiqarmaylik deb mana shunday ehtiyotkorona harakat qilinayotgan bo’lishi mumkin”,- deydi huquq faoli. “Xillari Klinton xonim o’tgan safar kelganida ham aloqalarni bosqichma-bosqich mustahkamlash haqida gapirgan edi. Shunday ekan, biz umid qilamiz, kelasi safar kelganida, inson huquqlari bo’yicha vaziyatni bevosita tanqid ostiga olib, bizga o’xshagan asl ahvoldan yaxshi xabardor va bugungi vaziyatni real aks ettiradigan fuqaro jamiyati vakillari bilan uchrashadi”. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.